दोपहर लगभग एक बजे मोबाइल फोन से नेटवर्क गायब हो गया। देश और दुनिया से मोबाइल फोन के जरिए संपर्क टूट गया। चित्रकूट जनपद के फोन भी प्रभावित हुए। दूर संचार के अभियंताओं को खराबी ढूंढने और दुरूस्त करने में पसीने छूट गए। एसडीओ (मोबाइल) सतीशचंद्र साहू ने बताया कि फाइबर खराब होने से यह गड़बड़ी आई। मर्दन नाका स्थित एक्सचेंज के ट्रांसमीशन रूम में यह गड़बड़ी थी। वहां रखी एसटीएम मशीन का फाइबर खराब हो गया था। इंजीनियरों का कहना था कि इस रूम का तापमान 17 डिग्री सेल्सियस होना चाहिए। जबकि तापमान 55 डिग्री जा पहुंचा। यहां लगे सभी पांच एसी खराब पडे़ हैं। शाम लगभग 5 बजे गड़बड़ी दुरूस्त होने पर फोन सेवा बहाल हो पाई।